《春日行》
金朝·王郁

春日飞，春野寂，红朋碧友元胎湿。东风著意寒食时，游丝粘人困无力。

小铃犊车宴堤沙，凤箫惊落琼英花。荒坟颓颓啼夕鸦，草荒月黑鬼思家。

作者简介：（1204—1232）大兴人，字飞伯。歌诗俊逸。举进士不第。西游洛阳，放怀诗酒，尽山水之乐。好议论，不以毁誉易心。从李汾、元好问等游最久，后至京师，遇兵难，被执见杀。